《次韵孙志康牡丹 其一》
宋代·苏过

春事依稀见一班，山花灼灼强施丹。能容丞掾歌呼处，信是平阳度量宽。

溪上有人归独晚，夜阑秉烛若为欢。但筽草檄催诗债，何必重寻落蕊看。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。